**UBYTOVACÍ PORIADOK**

Vážení hostia, pred samotnou objednávkou si prosím pozorne prečítajte ubytovací poriadok.

Ďakujeme za pochopenie.

Nástup na pobyt je po 14:00 hodine presne v deň vopred dohodnutý medzi prenajímateľom a objednávateľom pobytu. Počet ubytovaných nesmie presahovať počet, na ktorý bola cena kalkulovaná.

Za maloleté ubytované deti koná zástupca. Deti do 10 rokov je zakázané nechávať bez dozoru dospelých v interiéri i exteriéri objektu. Pri vzniku úrazu alebo iných nepredvídateľných okolností zodpovedá za dieťa osoba, s ktorou je dieťa prihlásené na pobyt.

Prenajímateľ je povinný ponechať objekt popríp. ubytovaciu časť objektu a veci nájomcovi v stave spôsobilom na užívanie.

Nájomca je oprávnený využívať veci primerane ich určeniu a povahe, a je povinný starať sa o to, aby na nich nevznikla škoda.

Ubytovanie v objekte je povolené len osobám, ktoré netrpia infekčnou chorobou.

V celom objekte platí prísny zákaz prijímania návštev a ich prenocovania bez súhlasu majiteľa objektu.

V objekte platí zákaz používania športových potrieb určených pre exteriéry v interiéri objektu (lopty, tenisové rakety, sánky a pod.,) zákaz vnášania športových potrieb do izieb (lyže, bicykle a pod.,) a zákaz pohybu v objekte v obuvi. Hosťom odporúčame priniesť si vhodné prezuvky.

Ubytovanie domácich zvierat je po dohode povolené a je účtované za poplatok 10EUR za jedno zviera a pobyt (len v jednom z dvoch apartmánov na prízemí).

Hostia súhlasia s tým, že počas doby trvania prenájmu má majiteľ právo vstúpiť do objektu a izieb za účelom vykonania povinností, vyplývajúcich z prevádzkovania objektu (nutné opravy a údržba, havarijné stavy a pod.).

Exteriér a interiér objektu je udržiavaný a funkčný, ubytovaní hostia sú vo vlastnom záujme povinní prekontrolovať stav a funkčnosť zariadení a majetku objektu a nedostatky ihneď oznámiť majiteľovi objektu.

V objekte platí PRÍSNY ZÁKAZ premiestňovať zariadenie (postele, nábytok…), robiť úpravy a opravy objektu, zásahy do sietí a inštalácie (zákaz manipulácie a prestavovania audio-video zariadení).

Z hygienických dôvodov žiadame hostí, aby používali posteľnú bielizeň. PROSÍME, NEVYNÁŠAJTE VANKÚŠE, PERINY, DEKY ANI INE INTERIÉROVÉ ZARIADENIE DO EXTERIÉROV OBJEKTU!

V celom objekte chaty platí prísny zákaz fajčenia. Pre fajčiarov sú určené len vonkajšie priestory (terasa objektu, sedenie pri ohnisku v exteriéri), kedy je potrebné mať na zreteli zvýšené požiarne riziko a náhradu prípadnej vzniknutej škody na majetku a zariadení.

Hostia sú povinní vykonať opatrenia na zabezpečenie poriadku a kľudu priamo v objekte i v bezprostrednej blízkosti objektu a povinnosť dodržiavať nočný kľud v čase od 23.00 hod – 6.00 hod.

Pred odchodom z objektu je ubytovaný hosť povinný uzatvoriť vodovodné kohútiky, zhasnúť osvetlenie, vypnúť elektrické spotrebiče, zatvoriť okná a uzamknúť dvere. Za stratu kľúča je účtovaný samostatný poplatok.

Ukončenie pobytu je najneskôr do 10.00 hod ráno. Dôrazne žiadame dodržať hodinu odchodu z dôvodu nástupu ďalšieho turnusu. Prosíme objekt zanechať čistý, riady umyté a odložené, a odpadky vyložené pred objektom, poprípade vyhodené v kontajneri. Prenajímateľ si vyhradzuje právo v prípade silného znečistenia objektu ponechať časť kaucie (depozitu) alebo aj jej plnú sumu v závislosti od poškodenia alebo znečistenia objektu.

**Ubytovaní hostia sú povinní dodržiavať ubytovací poriadok – porušenie týchto podmienok dáva právny nárok majiteľovi objektu na odstúpenie od zmluvy pred uplynutím dohodnutého času.** Tento ubytovací poriadok je dostupný v objekte chaty, ubytovaní hostia sú s ním oboznámení aj pri dojednaní podmienok a preberaní objektu – neznalosť ustanovení nie je dôvodom na ich neplnenie.

**V cene ubytovania je zahrnuté:**

-prenájom objektu a jeho zariadenia

-bezplatné parkovanie pri objekte

-wi-fi, posteľná bielizeň, ručník ,saponát na umývanie riadu, tekuté mydlo, jedna utierka na každý apartmán+2ks toaletný papier na každý apartmán

-záverečné upratovanie (ak sa nejedná o nadmerné znečistenie)

-zapožičanie kotlíka (v prípade, ak bolo u chatára zakúpene drevo na guláš v cene 10EUR 0,11m/kub)

-používanie detského ihriska + detské hračky

-v letnom období používanie volejbalového ihriska

**Služby ktoré sú spoplatňované:**

-prenájom bicyklov

-doplatok za drevo na guláš 10EUR za 0,11m/kub (kotlík je grátis)

-zapožičanie osúšok 2EUR/kus

-sprievodcovské služby

-drevené uhlie 4EUR/bal

-sauna

-detská postieľka 10EUR za pobyt (komplet)

-domáce zviera po dohode a doplatok 10EUR za pobyt